text: Drab i Christiansfeld
  09 juni 2012 kl. 06.28
  En mand fra Sønderborg er blevet dræbt efter han på torvet i Christiansfeld blev stukket med en kniv i halsen. Gerningsmanden er anholdt og identificeret som en 40 årig cykelturist fra Tyskland.
  - Vi får anmeldelsen klokken 01.44. Den 21-årige er stukket med en kniv i halsregionen. Sandsynligvis adskillige gange, siger vagtchef Stig Simonsen fra Sydøstjyllands Politi i Horsens. 
  Ved politiets ankomst til stedet fandt mand den 21 årig liggende livløs på Kongensgade tilsyneladende stukket med kniv. 
  Han blev overført til Kolding Sygehus, hvor han blev erklæret død knap to timer efter.
  Mens politiet ydede førstehjælp til den 21 årig kom den 40 årige mistænkte gående tilbage mod gerningsstedet.
  Ved politiets henvendelse til den mistænkte, trak han kniv mod politibetjenten, som måtte anvende peberspray for at pacificere den mistænkte, som herefter blev anholdt. Han bliver fremstillet i grundlovsforhør i dag klokken 13.00.
  TV SYD har lørdag formiddag talt med den dræbtes søster og hun fortæller, at den 21 årige mand, der hedder Kasper Jacob, oprindeligt er fra Christiansfeld og i byen for at besøge nogle venner. Kasper Jacob var gartnerlærling i Sønderborg.
  